KBANK ร่วง 4% ก่อนบังคับใช้เกณฑ์ NVDR ถือหุ้นไม่เกิน 25% เริ่ม 24 ม.ค.นี้!
KBANK ร่วง4% กังวลเกณฑ์ธปท.กำหนด NVDR ถือหุ้นได้ไม่เกิน 25% มีผล 24 ม.ค.
KBANK ร่วง4% กังวลเกณฑ์ธปท.กำหนด NVDR ถือหุ้นได้ไม่เกิน 25% มีผล 24 ม.ค.
6 ม.ค. 2563

ผู้สื่อข่าวรายงานว่า ธนาคารกสิกรไทย จำกัด (มหาชน) หรือ KBANK ณ เวลา 14.36 น.อยู่ที่ระดับ 145.50 บาท ลบ 7.00 บาท หรือ 4.59% ด้วยมูลค่าซื้อขาย 1.74 พันล้านบาท คาดนักลงทุนเทขายกังวลเกณฑ์ธนาคารแห่งประเทศไทย (ธปท.)กำหนดให้บริษัท ไทยเอ็นวีดีอาร์ จำกัด ถือหุ้น KBANK ได้ไม่เกินร้อยละ 25 จากเดิมให้ถือครองได้ไม่เกินร้อยละ 35 ของจำนวนหุ้นที่จำหน่ายได้แล้วทั้งหมด

อนึ่งเมื่อวันที่ 18 ธ.ค.62 บริษัท ไทยเอ็นวีดีอาร์ จำกัด (Thai NVDR)  แจ้งว่า ตามบริษัทได้รับอนุญาตจากธนาคารแห่งประเทศไทย (ธปท.) ให้ถือหุ้นไว้ซึ่งหุ้นของธนาคารกสิกรไทย จำกัด (มหาชน) หรือ KBANK ได้เกินร้อยละ 25 แต่ไม่เกินร้อยละ 35 ของจำนวนหุ้นที่จำหน่ายได้แล้วทั้งหมด โดยมีกำหนดระยะเวลา 2 ปี นับตั้งแต่วันที่ 24 ต.ค.2560 ซึ่งจะครบกำหนดในวันที่ 23 ธ.ค.2562 แต่ทางบริษัท ไทยเอ็นวีดีอาร์ จำกัด ได้ทำหนังสือผ่อนผันกับธปท.เพื่อให้มีเวลาสื่อสารกับนักลงทุนได้ออกไปอีก 1 เดือนคือวันที่ 24 ธ.ค. 2562 – 23 ม.ค. 2563 และจะครบกำหนดอีกครั้งในวันที่ 24 ม.ค.2563
สำหรับรายละเอียดหลักเกณฑ์ธนาคารแห่งประเทศไทย (ธปท.) กำหนดมีดังนี้ (1) ธปท. อนุญาตให้ Thai NVDR ถือหุ้นหรือมีไว้ซึ่งของ KBANK ในอัตราไม่เกินร้อยละ 35 ของทุนจำนวนหุ้นที่จำหน่ายได้แล้วทั้งหมดทั้งหมดต่ออีกเป็นระยะเวลา 1 เดือน นับตั้งแต่วันที่ 24 ธ.ค. 2562 – 23 ม.ค. 2563 เพื่อให้มีเวลาในการสื่อสารให้นักลงทุนทราบล่วงหน้า และตั้งแต่วันที่ 24 ม.ค. 2563 เป็นต้นไป ธปท.กำหนดให้ Thai NVDR ถือหุ้นหรือไม่ไว้ซึ่งหุ้นของ KBANK ในอัตราไม่เกินร้อยละ 25 ของจำนวนหุ้นที่จำหน่ายได้แล้วทั้งหมด เนื่องจากปัจจุบัน Thai NVDR ถือหุ้นหรือมีซึ่งหุ้นของ KBANK ไม่เกินร้อยละ 25 ของจำนวนหุ้นที่จำหน่ายได้แล้วทั้งหมดอยู่แล้ว Thai NVDR จึงควรรักษาสัดส่วนการถือหุ้นของธนาคารดังกล่าวเพื่อไม่ให้เกินร้อยละ 25 ของจำนวนหุ้นที่จำหน่ายได้แล้วทั้งหมด
(2) ตั้งแต่วันที่ 24 ม.ค. 2563 เป็นต้นไป หาก Thai NVDR ถือหรือมีไว้ซึ่งหุ้นของธนาคารเกินกว่าร้อยละ 25 ของจำนวนหุ้นที่จำหน่ายได้แล้วทั้งหมด ให้ Thai NVDR คงมีมีสิทธิถือหุ้นหรือมีไว้ซึ่งหุ้นต่อไปได้แต่ถ้าได้จำหน่ายหุ้นไปเท่าใดก็ให้คงมีสิทธิหรือมีไว้ซึ่งหุ้นนั้นเท่าจำนวนหุ้นที่เหลืออยู่จนกว่า Thai NVDR จะสามารถลดอัตราส่วนการถือหุ้นหรือมีไว้ซึ่งหุ้นของธนาคารนั้นไม่เกินอัตราร้อยละ 25 ของจำนวนหุ้นที่จำหน่ายได้แล้วทั้งหมด
อย่างไรก็ตามจากข้อมูลตลาดหลัดทรัพย์แห่งประเทศไทย(ตลท.) พบว่า ภาพรวมข้อมูลผู้ถือหุ้น ณ วันที่ 12 ก.ย.2562 สัดส่วนผู้ถือหุ้นใหญ่อันดับ 1 คือ บริษัท ไทยเอ็นวีดีอาร์ จำกัด โดยถือหุ้นจำนวน 517.15 ล้านบาท หรือคิดเป็นสัดส่วน 21.61%